សូមជម្រាបសួរ នេះគឺជាការពិពណ៌នាបន្ថែមទៀតទៅលើប្រធានបទដែលមានចំណងជើងថា វិទ្យាល័យរបស់ខ្ញុំ ហើយការពិពណ៌នាទៅលើវិទ្យាល័យរបស់ខ្ញុំ ខ្ញុំនឹងបង្ហាញអំពីភាពខុសគ្នា ហើយនិងភាពដូចគ្នាផងដែរទៅនឹងថ្នាក់បឋមសិក្សា ថាតើថ្នាក់បឋមសិក្សា ហើយនិងថ្នាក់វិទ្យាល័យមានចំណុចអ្វីខ្លះដែលដូចគ្នា ហើយនិងមានចំណុចអ្វីខ្លះដែលផ្លាស់ប្ដូរ ហើយខុសពីថ្នាក់បឋមសិក្សា ហើយដូចជាខ្ញុំបានលើកមកពីមុនហើយថា ចំណុចមួយដែលខុសគ្នាខ្លាំងមែនទែនគឺត្រង់ថា ថ្នាក់បឋមសិក្សារបស់ខ្ញុំគឺស្ថិតនៅក្បែរផ្ទះរបស់ខ្ញុំ ហើយខ្ញុំតែងតែធ្វើដំណើរដោយថ្មើរជើងគឺខ្ញុំដើរទៅសាលារៀនរៀងរាល់ថ្ងៃ ក៏ប៉ុន្តែបន្ទាប់ពីខ្ញុំបានបន្ត ឬក៏បានបញ្ចប់ថ្នាក់បឋមសិក្សា ខ្ញុំត្រូវបន្តទៅរៀននៅថ្នាក់វិទ្យាល័យ ដែលស្ថិតនៅឆ្ងាយពីផ្ទះ មានចំងាយរហូតទៅដល់ ៧ គីឡូម៉ែត្រ។ ហើយខ្ញុំត្រូវធ្វើដំណើរដោយជិះកង់ ដូច្នេះខ្ញុំជិះកង់រៀងរាល់ថ្ងៃទៅសាលារៀនគឺទៅវិទ្យាល័យរបស់ខ្ញុំ នេះគឺជាចំណុចមួយដែលខុសគ្នាខ្លាំងមែនទែន។ ហើយចំពោះសាលារៀនវិញគឺខុសគ្នាផងដែរដែលសាលារៀនវិទ្យាល័យគឺធំជាងមុន មានសិស្សច្រើនជាងមុន ហើយអាគារក៏ស្អាតជាងមុនដែរ។ គឺអាគារថ្មមានលក្ខណៈទំនើបជាងថ្នាក់បឋមសិក្សារបស់ខ្ញុំ។ [ប៉ុន្តែ]បើយើងមើលទៅដូចជាទាក់ទងទៅនឹងមេរៀន ហើយនិងមុខវិជ្ជានៅសាលារៀន។ មុខវិជ្ជានៅសាលារៀនគឺមានចំណុចមួយចំនួន មុខវិជ្ជាមួយចំនួនដែលបន្ត គឺយើងរៀនមុខវិជ្ជានឹងដដែលយើងគ្រាន់តែរៀនបន្ថែមទៀត ហើយមុខវិជ្ជាមួយចំនួនគឺថ្មីដែលមិនដែលរៀនពីមុនមកទេនៅក្នុងថ្នាក់បឋមសិក្សា [...]ពេលដែលយើងឡើងដល់ថ្នាក់វិទ្យាល័យ គឺយើងចាប់ផ្ដើមរៀនមុខវិជ្ជានោះ ហើយយើងឃើញថាមុខវិជ្ជាទាំងនោះ មានរួមដូចជា មុខវិជ្ជាដែលខ្ញុំរៀននៅថ្នាក់វិទ្យាល័យមានមុខវិជ្ជា […]គណិតវិទ្យា។ គណិតវិទ្យាគឺជាមុខវិជ្ជាមួយដែលផ្ដោតទៅលើលេខ យើងរៀនលេខ [ប៉ុន្តែ?]មុខវិជ្ជានេះគឺរៀនបន្ថែម ហើយកាន់តែពិបាកជាងថ្នាក់បឋមសិក្សា អញ្ចឹងមានមុខវិជ្ជាគណិតវិទ្យា មានមុខវិជ្ជាជីវវិទ្យា។ អញ្ចឹងជីវវិទ្យាគឺសិក្សាទៅលើជីវសាស្ត្រ ជីវិតរស់នៅ រូបរាងកាយ អញ្ចឹងគឺហៅថាមុខវិជ្ជាជីវវិទ្យា។ គណិតវិទ្យា ជីវវិទ្យា មុខវិជ្ជាអក្សរសិល្ប៍ ដូចជារៀនភាសាខ្មែរ រឿងនិទានអីផ្សេងៗ យើងហៅថាមុខវិជ្ជា អក្សរសិល្ប៍ អញ្ចឹងមុខវិជ្ជាគណិតវិទ្យា មុខវិជ្ជាជីវៈ មុខវិជ្ជាអក្សរសិល្ប៍ មុខវិជ្ជារូបវិទ្យា មុខវិជ្ជាគីមីវិទ្យា ហើយមុខវិជ្ជាគេហកិច្ច ហើយមុខវិជ្ជាមួយដែលថ្មីបំផុតនោះ គឺមុខវិជ្ជាភាសាបរទេស។ អញ្ចឹងនៅក្នុងថ្នាក់វិទ្យាល័យរបស់ខ្ញុំ គឺខ្ញុំបានចាប់ផ្ដើមរៀនភាសាបារាំង ដែលកាលពីមុនគឺយើងអត់រៀន[...]ភាសាបារាំងទេនៅក្នុងថ្នាក់បឋមសិក្សា ហើយដោយសារប្រទេសខ្មែរស្ថិតនៅក្រោមអាណានិគមបារាំងកាលពីមុន អញ្ចឹងនេះគឺជាមុខវិជ្ជាមួយដែលជាភាសាបរទេសមួយដែលយើងត្រូវរៀននៅថ្នាក់វិទ្យាល័យ អញ្ចឹងគឺមុខវិទ្យាដែលថ្មីរបស់ខ្ញុំដែលខ្ញុំបានចាប់ផ្ដើមរៀនថ្មីគឺភាសាបរទេស គឺភាសាបារាំង ដែលខ្ញុំចាប់រៀនចាប់ពីថ្នាក់ទី ៦ ទៅ។ ហើយភាសាបារាំងនេះគឺរៀនតាំងពីថ្នាក់ទី ៦ រហូតដល់ថ្នាក់ទី ១២។ ហើយខ្ញុំក៏សូមបញ្ចប់ការពិពណ៌នាទៅលើ មុខវិជ្ជាផ្សេងៗនៅក្នុងថ្នាក់វិទ្យាល័យរបស់ខ្ញុំដោយប៉ុណ្ណេះដែរ។ សូមអរគុណ។